विजय मंडल ने कहा- 2025 तो दूर है, नीतीश खुद जल्द उन्हें प्रभार सौंपेंगे
Bihar RJD MLA Vijay Mandal Statement: Tejashwi Yadav Set to Become Chief Minister After Holi रोहतास के दिनारा से RJD विधायक विजय मंडल ने दावा किया है कि होली के बाद तेजस्वी यादव बिहार के मुख्यमंत्री होंगे।
रोहतास के दिनारा से RJD विधायक विजय मंडल ने दावा किया है कि होली के बाद तेजस्वी यादव बिहार के मुख्यमंत्री होंगे। मुख्यमंत्री ने बयान दिया था कि 2025 का चुनाव तेजस्वी यादव के नेतृत्व में लड़ा जाएगा। इस पर उन्होंने कहा कि 2025 अभी दूर है। होली के बाद ही उन्हें जिम्मेदारी सौंप दी जाएगी। खुद मुख्यमंत्री नीतीश कुमार उन्हें ये जिम्मेदारी सौंपेंगे।
विजय मंडल ने सासाराम में कहा कि होली तक तेजस्वी यादव बिहार के सीएम बन जाएंगे, जबकि नीतीश कुमार 2024 के होने वाले चुनाव में पीएम उम्मीदवार के रूप में अपना अभियान शुरू करेंगे।
विजय मंडल ने कहा कि नीतीश कुमार खुद चाहते हैं कि तेजस्वी यादव सीएम बनें। उन्होंने खुद कहा है कि उन्हें तेजस्वी को बढ़ाना है। तेजस्वी को आगे पहुंचाना है। मुझे नीतीश कुमार पर भरोसा है कि वो तेजस्वी को कमान सौंपेंगे और खुद देश का नेतृत्व करेंगे।
ललन सिंह ने एक दिन पहले कहा था- 2025 दूर है
सोमवार को उपेंद्र कुशवाहा के पार्टी छोड़ने के ऐलान के ठीक बाद जेडीयू ऑफिस में आयोजित प्रेस कांफ्रेंस में ललन सिंह ने कहा कि 2025 की बात 2025 में देखेंगे। अभी नीतीश कुमार जेडीयू के नेता हैं और वही पार्टी का नेतृत्व करेंगे। जेडीयू का किसी पार्टी में विलय नहीं हो रहा है। 
अब आरजेडी विधायक विजय मंडल का यह बयान इसी से जोड़कर देखा जा रहा है। विधायक नीतीश कुमार की घोषणा की याद दिला रहे हैं।
अब जानिए सीएम नीतीश कुमार ने क्या कहा था..
नीतीश बोले- तेजस्वी के नेतृत्व में लड़ेंगे 2025 का चुनाव
मुख्यमंत्री नीतीश कुमार 2025 में बिहार विधानसभा चुनाव में CM पद के दावेदार नहीं होंगे। उन्होंने खुद इसकी घोषणा की है। पटना में महागठबंधन के विधायकों की बैठक में नीतीश ने कहा- 2025 का विधानसभा चुनाव तेजस्वी यादव के नेतृत्व में लड़ा जाएगा। मेरा लक्ष्य 2024 लोकसभा में भाजपा को हराना है। मैं CM या PM पद का उम्मीदवार नहीं बनना चाहता। वित्त मंत्री और जदयू के वरिष्ठ नेता विजय चौधरी ने बताया- बिहार विधानसभा के बाद महागठबंधन विधानमंडल दल की बैठक हुई थी।
उसमें मुख्यमंत्री ने यह साफ कर दिया कि मेरे बाद जो नेतृत्व होगा वह तेजस्वी यादव का होगा। 2025 का विधानसभा चुनाव तेजस्वी यादव के नेतृत्व में लड़ा जाएगा। चौधरी ने शराबबंदी को लेकर महागठबंधन के विधायकों के सवाल उठाने पर कहा- तमाम नेताओं के सामने मुख्यमंत्री ने यह बात साफ कर दी है कि शराबबंदी के फैसले के वक्त सभी दलों का समर्थन मिला था। अब इस पर सवाल उठाने का कोई औचित्य नहीं है। पूरी खबर पढ़िए...
अब चाचा-भतीजे के गहरे होते रिश्ते की तस्वीरें देखिए...
बिहार में बदलते राजनीतिक समीकरण से जुड़ी अन्य खबरें पढ़ें...
समझिए तेजस्वी को 2025 में कमान देने के मायने:क्या राष्ट्रीय राजनीति में जगह तलाश रहे नीतीश, या तेजस्वी की लोकप्रियता ने किया मजबूर
CM नीतीश ने मंगलवार को महागठबंधन के विधायक दल की बैठक में बड़ा ऐलान किया। उन्होंने कहा कि 2025 का विधानसभा चुनाव डिप्टी सीएम तेजस्वी यादव की अगुवाई में लड़ा जाएगा। इसके साथ ही उन्होंने कहा कि उनका लक्ष्य 2024 लोकसभा चुनाव में प्रधानमंत्री का उम्मीदवार बनना नहीं, बल्कि भाजपा को सत्ता से हटाना है।
इससे पहले भी कई कार्यक्रम में नीतीश कुमार इस बात का इशारा कर चुके हैं कि अब आगे बिहार की अगुवाई तेजस्वी यादव ही करेंगे। सीएम नीतीश कुमार का यह बयान आरजेडी के उस बयान के बाद आया है जिसमें पार्टी के प्रदेश अध्यक्ष जगदानंद सिंह ने नीतीश कुमार को पीएम बनाने के लिए अपना समर्थन दिया था। उन्होंने कहा था कि आरजेडी नीतीश कुमार को देश का प्रधानमंत्री बनवाएगी। पूरी रिपोर्ट पढ़ने के लिए यहां क्लिक करिए 
अब नीतीश को संयुक्त राष्ट्र का महासचिव बनाने की मांग:पिता जगदानंद बोले- नीतीश PM बनें; बेटे सुधाकर ने कहा- UN का महासचिव बनाओ
बिहार के पूर्व मंत्री और राजद विधायक सुधाकर सिंह ने नीतीश कुमार को संयुक्त राष्ट्र का महासचिव बनाने की मांग की है। कल ही उनके पिता जगदानंद ने नीतीश को देश का प्रधानमंत्री बनाने की बात कही थी। और आज उनके बेटे ने कहा कि उन्हें संयुक्त राष्ट्र का महासचिव बना देना चाहिए। इसके लिए सुधाकर ने नीतीश कुमार को शुभकामनाएं तक दे दी। पूरी रिपोर्ट पढ़ने के लिए यहां क्लिक करिए 
तो क्या तेजस्वी की ताजपोशी चाहते हैं नीतीश कुमार, जुबान फिसली तो मुख्यमंत्री बता दिया
बिहार में जब से मुख्यमंत्री नीतीश कुमार ने BJP का साथ छोड़ RJD के साथ गए हैं। तभी से राजनीतिक गलियारे में यह चर्चा है कि नीतीश कुमार मुख्यमंत्री की कुर्सी जल्द तेजस्वी यादव को सौंप देंगे। आज यह चर्चा फिर तेज हो गई जब बिहार के उप मुख्यमंत्री तेजस्वी यादव को मुख्यमंत्री नीतीश कुमार ने खास अंदाज में जन्मदिन की बधाई दी। नीतीश ने मंच से चिल्लाकर कहा कि खड़े होकर तेजस्वी को जन्मदिन की बधाई दीजिए। इसके बाद उन्होंने तेजस्वी को गले लगाकर बधाई दी। पूरी खबर पढ़ने के लिए क्लिक करें।
चिल्ला-चिल्लाकर बोले नीतीश- तेजस्वी को हैप्पी बर्थडे बोलिए, पटना में मंच पर लगाया गले
मुख्यमंत्री नीतीश कुमार ने उपमुख्यमंत्री तेजस्वी यादव के जन्म दिन पर उन्हें गले से लगाकर शुभकामनाएं दी। नीतीश कुमार ने मंच से तेजस्वी को जन्मदिन की बधाई दी। साथ ही चिल्ला-चिल्लाकर कार्यक्रम में मौजूद लोगों से कहा....हैप्पी बर्थ डे बोलिए...हाथ उठाकर बोलिए, खड़े होकर बोलिए। सीएम के इतना कहते ही ज्ञान भवन का पूरा हॉल तेजस्वी यादव हैप्पी बर्थ डे टू यू से गूंज उठा। पूरी खबर पढ़ने के लिए क्लिक करें।
ताजपोशी पर तेजस्वी बोले-कोई लालसा नहीं है, RJD नेता भाई वीरेंद्र ने कहा था-2025 से पहले बनेंगे CM
बिहार में तेजस्वी के CM बनने की चर्चा धीरे-धीरे तेज हो रही है। न सिर्फ RJD नेता बल्कि बीजेपी नेता भी इसे मानने लगे हैं। RJD नेता भाई वीरेंद्र ने कहा है कि आज-कल में तेजस्वी की ताजपोशी तय है। सुशील मोदी ने तो तेजस्वी की ताजपोशी का फॉर्मूला भी बताया है। उन्होंने लालू यादव से कहा है कि नीतीश जी का इंतजार मत कीजिए। गठबंधन तोड़िए। 5 विधायकों को मिला लीजिए। स्पीकर आपका है। नीतीश जी कुछ नहीं कर पाएंगे। और आपका बेटा CM बन जाएगा। हालांकि इन सब कयासों पर खुद तेजस्वी ने अब विराम लगा दिया है। उन्होंने कहा है कि हमारी कोई लालसा नहीं है कुछ बनने की। पूरी खबर पढ़ने के लिए क्लिक करें।
लोगों को याद आया शिवानंद तिवारी का बयान:83 दिन बाद उनकी कही बात सच साबित हुई, CM बोले- 2025 में तेजस्वी यादव के नेतृत्व में होगा चुनाव
पटना में 21 सितंबर को RJD की राज्य परिषद की बैठक हुई थी। उसमें आरजेडी सुप्रीमो लालू प्रसाद यादव सहित उपमुख्यमंत्री तेजस्वी यादव भी मौजूद थे। सभी की उपस्थिति में आरजेडी के वरिष्ठ नेता शिवानंद तिवारी ने एक बयान दिया था। उन्होंने कहा था कि नीतीश कुमार 2025 में तेजस्वी यादव को मुख्यमंत्री बनवाइए और उसके बाद मैं भी आपके साथ आश्रम चलूंगा। शिवानंद तिवारी का वह बयान आज के समय में इसलिए याद आ रहा है कि नीतीश कुमार ने महागठबंधन विधायक दल की बैठक में कहा कि ' 2025 में तेजस्वी यादव के नेतृत्व में विधान सभा चुनाव लड़ा जाएगा।' पूरी खबर पढ़ने के लिए क्लिक करें।